AIŠKINAMASIS RAŠTAS

Dėl savivaldybės turto perdavimo Molėtų rajono savivaldybės administracijai patikėjimo teise valdyti, naudoti ir disponuoti juo

1. Parengto tarybos sprendimo projekto tikslai ir uždaviniai:

Tikslas - perduoti Molėtų rajono savivaldybės administracijai (toliau – Administracija) (kodas 188712799) patikėjimo teise valdyti, naudoti ir disponuoti savivaldybei nuosavybės teise priklausantį ilgalaikį materialųjį turtą – 2 transporto priemonės.

1. Siūlomos teisinio reguliavimo nuostatos:

 Sprendimu bus nustatyta, kad Molėtų rajono Alantos senelių globos namai veiklai nereikalingos transporto priemonės bus perduotos Administracijai.

1. Laukiami rezultatai:

Administracijai perėmus turtą bus sprendžiama kaip tikslingai toliau jį panaudoti.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Administracija gavo iš Molėtų rajono Alantos senelių namai 2021 m. gruodžio 13 d. raštą Nr. S1-29 „Dėl turto perdavimo patikėjimo teise administracijai“, kuriame nurodoma, kad Molėtų rajono Alantos senelių globos namai direktoriaus įsakymu Nr. D1-32 “Dėl transporto priemonių pripažintų nereikalingomis“ pripažino transporto priemones nereikalingomis ir siūlo perimti Administracijai. Todėl, vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2 dalimis paruoštas sprendimo projektas dėl transporto priemonių perdavimo Administracijai.